ΑΠΟΦΑΣΕΙΣ
Αριθμ. ΟΙΚ/72040/0272
Καθιέρωση υπερωριακής εργασίας (απογευματινής) με αμοιβή, για έναν (1) υπάλληλο της
Διεύθυνσης Ανάπτυξης και Περιβάλλοντος της
Περιφερειακής Ενότητας Χαλκιδικής της Περιφέρειας Κεντρικής Μακεδονίας για το Α’ εξάμη-
νο του 2024.
Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις του άρθρου 159 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87).
2. Τις διατάξεις του άρθρου 25 παρ. 7 του ν. 2738/1999
σε συνδυασμό με την παρ. 1 εδ. α του άρθρου 282 του
ν. 3852/2010 «Νέα Αρχιτεκτονική της Αυτοδιοίκησης και
της Αποκεντρωμένης Διοίκησης - Πρόγραμμα Καλλικράτης» (Α’ 87).
3. Τις διατάξεις του άρθρου 29 του Κώδικα Κατάστασης Δημοσίων Πολιτικών Διοικητικών Υπαλλήλων και
Υπαλλήλων Ν.Π.Δ.Δ. (ν. 3528/2007, Α’ 26).
4. Τις διατάξεις του άρθρου 20 του ν. 4354/2015 «Διαχείριση των μη εξυπηρετούμενων δανείων, μισθολογικές
ρυθμίσεις και άλλες επείγουσες διατάξεις εφαρμογής της
συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176).
5. Τις διατάξεις του άρθρου 45 του ν. 4071/2012 «Ρυθμίσεις για την τοπική ανάπτυξη, αυτοδιοίκηση, και την
αποκεντρωμένη διοίκηση, την ενσωμάτωση οδηγίας
2009/50/ΕΚ» (Α’ 85).
6. Το π.δ. 133/2010 «Οργανισμός της Περιφέρειας Κεντρικής Μακεδονίας» (Α’ 226) όπως τροποποιήθηκε με τις
υπ’ αρ. 81320 + 77909/01-12-2016 (Β’ 4302) αποφάσεις
του Γενικού Γραμματέα της Αποκεντρωμένης Διοίκησης
Μακεδονίας - Θράκης.
7. Tην υπ’ αρ. οικ.17255/397/09-01-2024 απόφαση
Περιφερειάρχη Κεντρικής Μακεδονίας «Μεταβίβαση
αρμοδιοτήτων της Περιφέρειας Κεντρικής Μακεδονίας
καθώς και παροχή εξουσιοδότησης υπογραφής εγγράφων, αποφάσεων και άλλων πράξεων “ΜΕ ΕΝΤΟΛΗ ΠΕ-
ΡΙΦΕΡΕΙΑΡΧΗ”».
8. Τον ν. 3861/2010 «Ενίσχυση της Διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
Διαδίκτυο “Πρόγραμμα Διαύγεια” και άλλες διατάξεις»
(Α’ 112).
9. Την υπό στοιχεία 2/31029/ΔΕΠ/06-05-2016 εγκύκλιο
του Γενικού Λογιστηρίου του Κράτους αναφορικά με την
παροχή οδηγιών για την εφαρμογή των διατάξεων του
κεφαλαίου Β’ του ν. 4354/2015 (ΑΔΑ: ΩΛ9ΣΗ-0ΝΜ).
10. Την υπ’ αρ. 2/1757/0026/2017 (Β’ 17) απόφαση του
Υπουργείου Οικονομικών περί καθορισμού των δικαιολογητικών για την καταβολή αποζημίωσης για υπερω-
ριακή, νυχτερινή, Κυριακών και εξαιρέσιμων ημερών
εργασία.
11. Την υπ’ αρ. 38819/29-05-2015 απόφαση του ασκούντος καθήκοντα Γενικού Γραμματέα Αποκεντρωμένης
Διοίκησης Μακεδονίας - Θράκης «Καθιέρωση ωραρίου
εργασίας σε 24ωρη βάση, καθώς κατά τις Κυριακές και
εξαιρέσιμες ημέρες των υπαλλήλων των υπηρεσιών της
Περιφέρειας Κεντρικής Μακεδονίας» (Β’ 1084).
12. Tην υπό στοιχεία Α/Α 235 απόφαση ανάληψης υποχρέωσης υπ’ αρ. 25812/88/12-01-2024 (ΑΔΑ:
ΨΟΗΦ7ΛΛ-ΠΥ7) με την οποία εγκρίθηκε η δέσμευση
πίστωσης συνολικού ύψους επτακοσίων πενήντα ευρώ
(750,00 €) από τον προϋπολογισμό της Περιφέρειας Κεντρικής Μακεδονίας (ΚΑΕ 07.721.0511.01) οικονομικού
έτους 2024, για την υπερωριακή απογευματινή εργασία
ενός (1) υπαλλήλου και συγκεκριμένα της Αναπληρώτριας Προϊσταμένης της Διεύθυνσης Ανάπτυξης και Περι-
βάλλοντος της Π.Ε. Χαλκιδικής για το Α’ εξάμηνο του 2024.
(Αρ. βεβ. 741/2024 Διεύθυνσης Οικονομικού Π.Κ.Μ).
13. Την ανάγκη κάλυψης εποχικών, έκτακτων ή επειγουσών υπηρεσιακών αναγκών, οι οποίες δεν μπορούν
να καλυφθούν κατά την διάρκεια του τακτικού ωραρίου
και που είναι οι εξής:
- Η συμμετοχή σε μικτά κλιμάκια που συγκροτούνται από τη Διυπηρεσιακή Μονάδα Ελέγχου Αγοράς
(ΔΙ.Μ.Ε.Α.) για τον έλεγχο της αγοράς, την πάταξη του
παράνομου εμπορίου και την εποπτεία για την εφαρμογή των κανόνων διακίνησης εμπορίας προϊόντων
και παροχής υπηρεσιών, μετά το πέρας του κανονικού
ωραρίου των υπαλλήλων, κατά τις απογευματινές ώρες
εργάσιμων ημερών.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Φεβρουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 855
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 855/05.02.2024
- Η συνδρομή ή συμμετοχή των υπαλλήλων σε μικτά
κλιμάκια με άλλες συναρμόδιες υπηρεσίες (υπηρεσίες
της Π.Ε. Χαλκιδικής, Αστυνομία, του Γενικού Χημείου
του Κράτους, του Υπουργείου Ανάπτυξης, της ΑΑΔΕ, του
ΕΦΕΤ), μετά το πέρας του κανονικού ωραρίου των υπαλλήλων, κατά τις απογευματινές ώρες εργάσιμων ημερών.
- Ο έλεγχος επιχειρήσεων που λειτουργούν μετά το
πέρας του κανονικού ωραρίου των υπαλλήλων κατά τις
απογευματινές ώρες εργάσιμων ημερών, ιδιαίτερα κατά
τους θερινούς μήνες και σε τουριστικές περιοχές (π.χ.
επιχειρήσεις μαζικής εστίασης, επιχειρήσεις παροχής
υπηρεσιών, υπεραγορές τροφίμων, επιχειρήσεις τροφίμων, εμπορικά καταστήματα) για την προστασία του
καταναλωτικού κοινού από αθέμιτες πρακτικές.
- Εποχιακοί έλεγχοι σε περιόδους αιχμής (Χριστούγεννα, Πάσχα, θερινή περίοδος) όπου απαιτείται παρουσία
ελεγκτικών συνεργείων στην αγορά εκτός ωρών εργασίας κατά τις απογευματινές ώρες εργάσιμων ημερών.
- Έλεγχοι για την υποχρέωση αποδοχής μέσων πληρωμής με κάρτα κατά την ολοκλήρωση πράξεων πλη-
ρωμής, από τους υπόχρεους (POS), σε επιχειρήσεις και
επιτηδευματίες που δραστηριοποιούνται μόνο κατά τις
απογευματινές ώρες εργάσιμων ημερών.
- Εποχιακοί έλεγχοι εκπτώσεων - προσφορών, όπου
απαιτείται παρουσία ελεγκτικών συνεργείων στην αγορά εκτός ωρών εργασίας κατά τις απογευματινές ώρες
εργάσιμων ημερών.
- Δειγματοληψίες αλκοολούχων ποτών από καφετέριες, μπαρ και κέντρα διασκέδασης, εκτός ωρών εργασίας
κατά τις απογευματινές ώρες εργάσιμων ημερών.
- Δειγματοληψίες καυσίμων και έλεγχοι σε πρατήρια
υγρών καυσίμων εκτός ωρών εργασίας, σε περιόδους
αυξημένης τουριστικής κίνησης.
- Έλεγχοι σε υπαίθριους πλανόδιους και στάσιμους
πωλητές που δραστηριοποιούνται κατά κύριο λόγο κατά
τις απογευματινές ώρες εργάσιμων ημερών.
- Έλεγχοι σε εμποροπανήγυρεις που διενεργούνται για
θρησκευτικές ή επετειακές εορτές, μετά το πέρας του
κανονικού ωραρίου των υπαλλήλων, κατά τις απογευματινές ώρες εργάσιμων ημερών.
- Έλεγχοι βυτιοφόρων μεταφοράς και διανομής υγρών
καυσίμων κατά τη δραστηριοποίησή τους τις απογευματινές ώρες εργάσιμων ημερών, με σκοπό την προστασία
του καταναλωτικού κοινού.
- Έλεγχοι μέτρων και σταθμών και λοιποί μετρολογικοί
έλεγχοι σε επιχειρήσεις και επιτηδευματίες που δραστηριοποιούνται μόνο κατά τις απογευματινές ώρες εργά-
σιμων ημερών.
- Η άμεση ανταπόκριση της Υπηρεσίας σε καταγγελίες που αξιολογούνται σοβαρές, σε επιχειρήσεις που
δραστηριοποιούνται αποκλειστικά μετά το πέρας του
κανονικού ωραρίου των υπαλλήλων κατά τις απογευματινές ώρες εργάσιμων ημερών.
- Έλεγχοι σε περίπτωση που προκύψουν έκτακτες ανάγκες υγειονομικής φύσεως ή άλλου είδους φύσεως, που
δεν μπορούν να προβλεφθούν και θα απασχοληθούν
υπερωριακά οι ανωτέρω υπάλληλοι, κατά τις απογευματινές ώρες εργάσιμων ημερών.
14. Το γεγονός ότι, για την αντιμετώπιση των παραπάνω έκτακτων και τακτικών υπηρεσιακών αναγκών, ο
υπάλληλος θα απασχοληθεί πέραν του κανονικού ωραρίου εργασίας.
15. Το γεγονός ότι το ύψος της προκαλούμενης δαπάνης εκτιμάται στο ποσό των επτακοσίων πενήντα ευρώ
(750,00 €) για την υπερωριακή απογευματινή εργασία
ενός (1) υπαλλήλου και συγκεκριμένα της Αναπληρώτριας Προϊσταμένης της Διεύθυνσης Ανάπτυξης και Περι-
βάλλοντος της Π.Ε. Χαλκιδικής για το Α’ εξάμηνο του 2024
και θα αντιμετωπιστεί από πιστώσεις που έχουν προβλεφθεί στον προϋπολογισμό της Π.Κ.Μ., αποφασίζουμε:
Εγκρίνουμε την καθιέρωση υπερωριακής εργασίας απασχόλησης με αμοιβή, κατά τις απογευματινές ώρες
για έναν (1) υπάλληλο και συγκεκριμένα την Αναπληρώτρια Προϊσταμένη της Διεύθυνσης Ανάπτυξης και
Περιβάλλοντος της Π.Ε. Χαλκιδικής της Περιφέρειας
Κεντρικής Μακεδονίας για το Α’ Εξάμηνο του 2024, δηλαδή για το χρονικό διάστημα από τη δημοσίευση της
παρούσας στην Εφημερίδα της Κυβερνήσεως έως και
30 Ιουνίου του 2024, για τους λόγους που αναφέρονται
στο υπ’ αρ. 13 σκεπτικό της απόφασης.
Ορίζουμε ότι:
α) Oι ώρες υπερωριακής απογευματινής εργασίας απασχόλησης, είναι κατ’ ανώτερο όριο, εκατόν είκοσι
(120) ώρες ανά εξάμηνο για κάθε υπάλληλο.
β) Για τη Διεύθυνση Ανάπτυξης και Περιβάλλοντος
της Περιφερειακής Ενότητας Χαλκιδικής θα εκδοθεί
απόφαση συγκρότησης συνεργείου υπερωριακής απασχόλησης στην οποία θα αναφέρονται ονομαστικά οι
συμμετέχοντες υπάλληλοι, ο κλάδος, ο βαθμός και το
Μ.Κ. στο οποίο βρίσκονται κατά την προσφορά της υπερωριακής εργασίας (απογευματινές), το αντικείμενο της
απασχόλησης, το χρονικό διάστημα και οι ώρες εργασίας - απασχόλησης για τον καθένα, ανά μήνα.
Για την υπερωριακή εργασία θα τηρείται ξεχωριστό
δελτίο παρουσίας των υπαλλήλων, στο οποίο θα αναγράφεται η ώρα έναρξης και η ώρα αποχώρησης.
Ο Προϊστάμενος της Γενικής Διεύθυνσης Ανάπτυξης
και Περιβάλλοντος της Περιφέρειας Κεντρικής Μακεδονίας, θα βεβαιώνει την υπερωριακή απασχόληση του
υπαλλήλου και το υπερωριακά παρασχεθέν έργο.
Η παρούσα απόφαση ισχύει από την δημοσίευσή της
στην Εφημερίδα της Κυβερνήσεως έως και 30-06-2024.
Η απόφαση αυτή να δημοσιευθεί στην Εφημερίδα της
Κυβερνήσεως.
Πολύγυρος, 29 Ιανουαρίου 2024
Με εντολή Περιφερειάρχη
Ο Προϊστάμενος Γενικής Διεύθυνσης
Ανάπτυξης και Περιβάλλοντος
Περιφέρειας Κεντρικής Μακεδονίας
ΝΙΚΟΛΑΟΣ ΒΛΑΧΟΣ

[Source: 20240200855.pdf | Tokens: 8247]